
A lovecrafti mitopoézis értelmezési lehetőségei az Álomföld-ciklusban.

A dolgozat H. P. Lovecraft irodalmi alkotásait vizsgálja a mitopoétikus formából kiindulva. Filozófiai és vallástudományi eszközökkel igyekszik feltárni az értelmezési lehetőséget, a posztmodern és poszthumán nézetrendszerek bevonásával. Célja, hogy egy olyan szenttapasztalatot körvonalazzon Lovecraftnél, ami a posztmodern iskolák kritikai reflexióin túl is életképes marad. A derridai és poszthumanista tételek bevonása mellett részletesen elemzi a mitizáló forma jelentésképző erejét és a szövegeket átható immanens iróniát. A hermeneutikai interpretációnak nem célja egy totális teória felmutatása, sokkal inkább lehetőségek és irányok felvázolása.



